b'\n_START_ARTICLE_\nPristani\xc5\xa1ka ulica, Maribor\n_START_PARAGRAPH_\nNajstarej\xc5\xa1e ime Pristani\xc5\xa1ke ulice je Trenckh Gasse. Stala je pred Koro\xc5\xa1kimi mestnimi vrati ter povezovala Koro\xc5\xa1ko cesto z Dravo leta 1533.V 18. stoletju se je uveljavilo novo ime Lend Gasse, leta 1919 so ime poslovenili v Pristani\xc5\xa1ka ulica. Ulico so spet poimenovali po nem\xc5\xa1ki okupaciji leta 1941 v Lend Gasse. Na koncu so ji povrnili slovensko ime leta 1945 v Pristani\xc5\xa1ko ulico .Ulica je dobila ime zato, ker je vodila do dravskega pristani\xc5\xa1\xc4\x8da, kjer so vse od srednjega veka do za\xc4\x8detka 2. svetovne vojne pristajali splavi in \xc5\xa1ajke. Pred ureditvijo dana\xc5\xa1njega Vodnikovega trga leta 1900 je ulica vodila vse do Koro\xc5\xa1ke ceste.'